బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
​మురుగదాస్.. నెక్ట్స్ కూడా తెలుగులోనేనా? ఆ హీరో ఓకేనా!
సొంత భాష తమిళానికి చెందిన ప్రేక్షకులను ఏ స్థాయిలో ఆకట్టుకున్నాడో తెలుగు
TNN | Updated:
Jul 5, 2017, 03:51PM IST
​మురుగదాస్.. నెక్ట్స్ కూడా తెలుగులోనేనా? ఆ హీరో ఓకేనా!
సొంత భాష తమిళానికి చెందిన ప్రేక్షకులను ఏ స్థాయిలో ఆకట్టుకున్నాడో తెలుగు వాళ్లను కూడా అదే స్థాయిలో ఆకట్టుకున్నాడు మురుగదాస్. ఈయన కథలు తమిళంలో సినిమాలుగా హిట్టై..అనంతరం తెలుగులో రీమేక్ అయ్యి సత్తా చాటుతూ ఉన్నాయి. తమిళంలో మురుగ దర్శకత్వంలో రూపొందిన రమణ సినిమా తెలుగులో ఠాగూర్ గా రీమేక్ అయ్యి సంచలన విజయాన్ని సొంతం చేసుకుంది.
Visit Site
Recommended byColombia
ఆ తర్వాత తమిళ &lsquo;గజిని&rsquo; తెలుగులోకి అనువాదమై విజయం సాధించింది. మురుగ తెలుగులో దర్శకత్వం వహించిన తొలి చిత్రం&lsquo;స్టాలిన్&rsquo; ఫర్వాలేదనిపించుకుంది. ఇక మురుగ తమిళంలో రూపొందించిన &lsquo;కత్తి&rsquo; తెలుగులో &lsquo;ఖైదీ-150&rsquo;గా రూపొంది భారీ విజయాన్ని సొంతం చేసుకుంది. ప్రస్తుతం ఈ దర్శకుడు డైరెక్టు తెలుగు సినిమా &lsquo;స్పైడర్&rsquo;తో బిజీగా ఉన్నాడు.
మరి అది పూర్తికాకుండానే, ఈ దర్శకుడి తర్వాతి సినిమా కూడా తెలుగులోనే అనేమాట వినిపిస్తోంది. ఆ సినిమాలో హీరో మరెవరో కాదు.. రామ్ చరణ్ తేజ అట. ప్రస్తుతం సుకుమార్ దర్శకత్వంలో చేస్తున్న సినిమాతో బిజీగా ఉన్న చరణ్ తర్వాత మురుగ దర్శకత్వంలో నటించే ఆసక్తితో ఉన్నాడని సమాచారం.
స్పైడర్ విడుదల అయిన తర్వాత వీరి కాంబోలో సినిమా పట్టాలెక్కనుందని సమాచారం. లైకా ప్రొడక్షన్స్ సంస్థ వీరి కాంబోలో సినిమాను రూపొందించే ప్రయత్నాలను ముమ్మరం చేసినట్టుగా తెలుస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.